 Ashanti ilianza kupata mabao yake katika dakika ya 22, mfungaji akiwa Edward Ndunguru aliyefunga bao hilo kwa shuti kali kabla Iddi Selemani hajaongeza bao la pili katika dakika ya 40.Selemani tena aliwainua mashabiki wa timu hiyo yenye maskani yake Ilala kwa kuandika bao la tatu katika dakika ya 57. Bao hilo lilikuwa la mkwaju wa penalti iliyotolewa na mwamuzi baada ya beki Nelson Haule wa Polisi kunawa mpira eneo la hatari.Dakika chache baadaye Omary Dennis alifunga bao la nne baada ya kuichambua ngome ya Polisi. Matokeo hayo yanaifanya Ashanti izidi kujikita kileleni mwa msimamo wa kundi A ikiwa na pointi 18. Kwenye Uwanja wa Jamhuri Morogoro Polisi ya huko imeshindwa kutamba nyumbani baada ya kuchapwa bao 1-0 na Kurugenzi.